Title: ประกาศคณะกรรมการคุ้มครองข้อมูลเครดิต เรื่อง กำหนดให้นิติบุคคลที่ประกอบธุรกิจสินเชื่อรายย่อยเพื่อการประกอบอาชีพภายใต้การกำกับเป็นสถาบันการเงิน

ประกาศคณะกรรมการคุ้มครองข้อมูลเครดิต

ประกาศคณะกรรมการคุ้มครองข้อมูลเครดิต
เรื่อง
กำหนดให้นิติบุคคลที่ประกอบธุรกิจสินเชื่อรายย่อยเพื่อการประกอบอาชีพ
ภายใต้การกำกับเป็นสถาบันการเงิน

โดยที่นิติบุคคลที่ประกอบธุรกิจสินเชื่อรายย่อยเพื่อการประกอบอาชีพภายใต้การกำกับ
มีการให้สินเชื่อเป็นทางการค้าปกติ
การที่นิติบุคคลที่ประกอบธุรกิจดังกล่าวเข้าเป็นสมาชิกของบริษัทข้อมูลเครดิตจะทำให้สมาชิกของบริษัทข้อมูลเครดิตมีฐานข้อมูลเพื่อใช้ประกอบการพิจารณาสินเชื่อเพิ่มขึ้น
เป็นการส่งเสริมการเข้าถึงแหล่งเงินทุนของลูกหนี้ เพื่อเพิ่มโอกาสในการประกอบอาชีพ
ช่วยบรรเทาความเดือดร้อนของประชาชนอันเนื่องมาจากปัญหาหนี้นอกระบบ
ตลอดจนมีประโยชน์ต่อระบบสถาบันการเงินโดยรวม

อาศัยอำนาจตามความในมาตรา ๓
แห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕ ซึ่งแก้ไขเพิ่มเติมโดยพระราชบัญญัติการประกอบธุรกิจข้อมูลเครดิต
(ฉบับที่ ๒) พ.ศ. ๒๕๔๙ คณะกรรมการคุ้มครองข้อมูลเครดิตออกประกาศไว้ ดังต่อไปนี้

ข้อ ๑[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๒  ให้นิติบุคคลที่ประกอบธุรกิจสินเชื่อรายย่อยเพื่อการประกอบอาชีพภายใต้การกำกับตามประกาศกระทรวงการคลัง
เรื่อง กิจการที่ต้องขออนุญาตตามข้อ ๕ แห่งประกาศของคณะปฏิวัติ ฉบับที่ ๕๘ (เรื่อง
สินเชื่อรายย่อยเพื่อการประกอบอาชีพภายใต้การกำกับ) ลงวันที่ ๒๖ ธันวาคม พ.ศ. ๒๕๕๗
เป็นสถาบันการเงินตามพระราชบัญญัติการประกอบธุรกิจข้อมูลเครดิต พ.ศ. ๒๕๔๕

ประกาศ
ณ วันที่ ๗ กรกฎาคม พ.ศ. ๒๕๕๘
ประสาร
 ไตรรัตน์วรกุล
ประธานคณะกรรมการคุ้มครองข้อมูลเครดิต

ปริยานุช/ผู้จัดทำ
๑๓ กรกฎาคม
๒๕๕๘

ปุณิกา/ผู้ตรวจ
๓ สิงหาคม ๒๕๕๘

[๑] ราชกิจจานุเบกษา
เล่ม ๑๓๒/ตอนพิเศษ ๑๕๙ ง/หน้า ๘/๑๐ กรกฎาคม ๒๕๕๘